**Kedves Szülők!**

 A koronavírus okozta veszélyhelyzetben az iskolai beiratkozás rendje is módosul a 2020-2021-es tanévre a 7/2020 (III. 25.) EMMI határozat iránymutatása alapján. Ennek értelmében a beiratkozás elsődleges eszköze az elektronikus úton történő lebonyolítás, iskolánk KRÉTA rendszerén keresztül.

**KRÉTA felületén**

Amennyiben nagyobb gyermeke már iskolánk tanulója, akkor a KRÉTA rendszerünkhöz már rendelkezik belépési azonosítóval.

1. Belépve a KRÉTA rendszerbe, válassza ki az **e-Ügyintézés** lehetőségét!
2. Válassza ki az **Ügyintézés indítása** menüt!
3. Kattintson a **Beiratkozás általános iskolába** **(BÁI)** menüpontra!
4. A megnyíló felületen adja meg a szükséges adatokat!
5. Csatolja a szükség dokumentumokat!

Amennyiben nincs iskolánk KRÉTA rendszeréhez belépési jogosultsága:

1. Nyissa meg a <https://eugyintezes.e-kreta.hu/kezdolap> weboldalt!
2. Regisztráljon új ideiglenes felhasználóként!
3. Belépés után válassza ki az **Ügyintézés indítása** menüt!
4. Kattintson a **Beiratkozás általános iskolába** menüpontra!
5. A megnyíló felületen adja meg a szükséges adatokat és válassza ki a listából iskolánkat!
6. Csatolja a szükséges dokumentumokat!

A KRÉTA rendszeren keresztül történő beiratkozás folyamatát magyarázó képekkel és videókkal segíti a következő weboldal:

<https://tudasbazis.ekreta.hu/pages/viewpage.action?pageId=17761106>

Nyíregyháza, 2020. április 01.

 Köszönettel:

 Iskolavezetés